
UFO set ved Bornholm 


Af Ole Hermingsen 

3760 Gudhjem 25. marts 2017 

Lørdag den 25. marts kl. ca. 16.15 var tre trollingfiskere på havet nogle sømil nord for Bornholm mellem Gudhjem og Christiansø. Bill Hansen 
fra Sandkås og to andre trollingfiskere på Bills båd observerede, 
hvad der beskrives som en ufo. 

En trollingtur udviklede sig dramatisk for Bill R. Hansen og hans to 
besætningsmedlemmer. I farvandet mellem Gudhjem og 
Christiansø opdager det ene besætningsmedlem et objekt der 
følger efter båden bagved. 

- Det nærmer sig langsomt, og så er det, som om det stopper op 
og observerer os i en 15-20 sekunder, før at det forsvinder tilbage, 
hvor det kom fra, siger trolUngfisker Bill R. Hansen til 
TV2/Bornholm. 

Han, og de to andre besætningsmedlemmer, vurderede objektet til 
at være 100 meter fra båden i en højde af 100 meter. Objektets 
størrelse er af sagens natur svært at vurdere, men alle tre 
besætningsmedlemmer er enige om, at det havde en betydelig 
størrelse. 

- Jeg tror at det var mellem 15 og 25 meter i diameter, men det er 
selvfølgelig svært at vurdere på havet, siger Bill R. Hansen. 

Ingen af de tre besætningsmedlemmer havde set et lignende 
objekt før. Hverken måden det så ud på eller bevægede sig. 

De tog hurtigt kontakt til radioen i Lyngby, hvorefter de blev stillet 
om til Segen. Herefter blev de stillet igennem til Værnsfælles 
Forsvarskommando i Karup. Alle instanser tog henvendelsen 
seriøst, og var behjælpelige, hvor de kunne. Der var dog ingen, 
som var i stand til at se objektet på deres udstyr. 

- Vi ved, hvad vi så. Og hvis jeg havde set det alene, så havde jeg 

nok holdt det for mig selv. Men nu er vi tre mennesker, som alle har set det samme, og som er enige om, hvad det var vi så, siger Bill R. 
Hansen. 

Bill Hansen fortalte i TV2/Bornholm søndag aften den 26. marts om den „store guldsmedeformede ufo", som nærmede sig trollingbåden bagfra, 
stod helt tydeligt i sollyset og forsvandt med op mod 200 kilometer i timen efter at have hængt i luften cirka 100 meter over Østersøen godt et 
minuts tid. 

Det lyder næsten... - Utroligt, siger Bill Hansen desuden bl.a. til Bornholms Tidende. 

Han anslår, at objektet var cirka 100 meter fra båden, da det var tættest på - men han understreger også, at afstandsbedømmelse er en svær 
øvelse til vands. 

Efter Bill Hansens historie, som har kørt i de bornholmske medier søndag og mandag, er endnu en bornholmer stået frem og fortalt, at han har 
set en ufo i samme weekend. 

Det var en observatør, der søndag den 26. marts kl. ca. 13.35 så noget lignende i nærheden af havnen i Allinge. Så altså ikke et direkte 
sammenhæng med observationen den 25. marts. 

Bornholms Tidende nævner desuden, at et overvågningskamera har fanget et objekt på himlen - ligeledes på Nordbornholm. 

Det skal dog tilføjes, at efter SUFOI's Fotoafdelings opfattelse viser dette foto et insekt eller en fugl flyvende forbi tæt og på kameraet. Og 
optagelsen stammer endvidere fra 2016, så dette foto har egentlig intet med sagen at gøre. 

http://tv2bornholm.dk/search.aspx?csearch = ufo&fra = 12-01-2017&til = 12-04- 

2017&antal = 20&Artikler=True&ranqe=90&newsID=124562&offset=0 http://tidende.dk/7Id-79153 




Observatøren Bill Hansen (th.) og SUFOI's Ole Henningsen. 

TV2/Bornholm har i programmet „Mellem os" den 10. april 2017 bragt en længere samtale med observatøren Bill R. Hansen og SUFOI's Ole 
Henningsen om selve observationen og efterlysning af andre, som i området har gjort observationer, der evt. kan medvirke til opklaring af den 
usædvanlige sag. 








Bornholms Hjemmeværn har til SUFOI oplyst, at man ingen øvelsesaktiviteter har haft det pågældende tidspunkt, og Værnfælles 
Forsvarskommando har efterfølgende også meddelt, at man ikke i forhold til Flyvevåbnet og flyvende aktiviteter har afviklet øvelsesaktiviteter i 
det pågældende område. 

Forsvarskommandoen nævner også, at det eneste radarspor, der er registreret, er et civilt fly. Et rutefly, som SUFOI også via 
FlightRadar24.com har været opmærksom på, men som pga. højde m.v. ikke anses for at have med observationen at gøre. 

UFO-Mails læsere er meget velkomne til at melde sig med deres iagttagelser, komme med seriøse kommentarer eller forslag til forklaringer på 
den lidt ekstraordinære sag via www.ufo.dk. 


Nyt fra SUFOI's Fotoafdeling 

Af Ole Henningsen 

8500 Grenå 13. februar 2017 


Observatøren fortæller: 

Jeg er på vej hjem fra en ven , jeg går på Århusvejen i yderkanten af Grenå omkring Papir Gården , da jeg ser en bil stoppe lidt tængere 
fremme. Klokken er på dette tidspunkt ca. 00:15 om natten 13-02-2017. 

Jeg undrer mig over det og kigger op mod himlen og ser det sammen objekt som dem i bilen tængere fremme formodentligt også kigger på. 

Det flyver i en rimelig høj fart i retning af byen. 

Da den flyver forbi oppe på himlen, kan jeg ikke tro mine egne øjne til at starte med , men kan ikke finde andre forklaringer på , hvad det kunne 
være. Og jeg er 100% sikkert på at det ikke er et fly!! Ville beskrive det på følgende måde: Foran som „forlygter" er der 2 røde lys , som man 
ser det bagfra på en bil , og i siden runde grønne lys med lidt mellemrum mellem hinanden , som nærmest former en tallerken og bagerst blå 



Stillbillede fra starten af den 
videosekvens SUFOI's Fotoafdeling 
modtog til undersøgelse. Det 
observerede lys ses som lille lysprik 
midt i billedet. 


Forstørret stillbillede fra videoen, hvor 
lyset optræder i blå farver. 


Her ses to kraftige 

udsnitsforstørrelser, ændret i lys- og 
kontrastforhold i forsøg på at 
fremhæve yderligere detaljer i 
aftegningen. 


SUFOI's undersøgelser og konklusion 

Umiddelbart kunne beskrivelsen af det flyvende lys samt dele af videosekvensen lede 
tanken hen på droneflyvning, som dog er underlagt en del regler fra myndighedernes 
side. 

Søren Rosenberg Jensen fra Nakskov har selv bygget og fløjet med droner, og han 
henviste til de droneflyvninger, der i øjeblikket foretages flere steder i landet i forbindelse 
med undersøgelse af varmespild. 

Ledningsmester Carsten Bang Rasmussen, Grenaa Varmeværk A.m.b.A. bekræftede da 
også for SUFOI's Fotoafdeling, at man netop det pågældende tidspunkt havde haft 
droneflyvning i Århusvej-området i Grenå foretaget af firmaet Drone Systems, der udfører 
termiske inspektioner fra droner. Drone Systems har udviklet et stabilt system der 
muliggør termisk kortlægning af forsyningsnet inkl. stikledninger fra luften af 
forsyningsnettet hos varmeværker. 

Droneflyvningen den pågældende nat blev endvidere bekræftet for Fotoafdelingen af 
Sune Yde Nielsen fra Drone Systems ApS. 

Så havde observatøren haft mulighed for at være endnu tættere på den flyvende drone 
med dens usædvanlige lysføring, havde han givet også selv haft mulighed for at afklare 
mystikken. 

2400 København N. 22. marts 2016 

Står på min arbejdsplads ved Aarhus Universitet i Emdrup tæt på Emdrup station, beretter en observatør og fortsætter, jeg står på en 
tagterrasse og ser over mod stationen, hvor jeg længere ude kan se et lys og tænker, det er da ikke en stjerne og tænker, det måske er et fly, 
men det står stille i luften. Pludselig bliver lyset skarpere, og det pulser med et blåligt lys 2-3 gange, så bevæger det sig roligt tværs over 
himmelen mod Bispebjerg Hospital, hvor det stopper op og pulser nogle gange med skarp blåligt lys igen. Så stopper det med at pulse med 
lyset og flyver tilbage igen, hvor den stort set kom fra og står igen stille. Sådan så det ud. Så begynder det at pulse løs igen med det skarpe 
blåligt lys og flyver vider og forsvinder ud af mit syn. Det skal siges, at der kom ikke en lyd fra det. Har 3,50 min video fra det, som kan 
sendes, hvis det har interesse. 

Og det har det bestemt for SUFOI's Fotoafdeling. 

Efterfølgende berettede fotografen i en mail bl.a.: 

Jeg har nu snakket med min kollega, der også så det i går. Hun fortæller, at da hun kom og havde stillet sin cykel, kunne hun se, at det havde 
en masse grønt lys neden under og noget rødt lys, der blinkede. Det pulsede også med den skarpe, blåhvide farve. Hun kunne ikke se formen 
på det, da det var meget oplyst af det skarpe lys, og hun fortæller også, at der ikke kom en lyd fra det. 



Dronen som blev anvendt i luften over Grenå den 
13. februar 2017 og vakte røre med sin lysføring. 


Foto: Drone Systems ApS 

Øverst det oprindeligt modtagne foto med. Herover udsnitsforstørrelser heraf. 


SUFOI's konklusion 

Ud fra gennemgange af det modtagne foto og videosekvens er det Fotoafdelingens opfattelse, at der også i dette tilfælde er tale om en flyvning 
med en oplyst drone. Det har ikke været muligt at få bekræftet fra det involverede firma, at der har været en drone i luften på det pågældende 
tidspunkt. 

Men da der i december og januar været udført pilotprojekt med dronefotografering af det område, hvor observatøren har foretaget sine 
optagelser, er Fotoafdelingen ikke i tvivl om, at ud fra udseende, bevægelsesmønster og den modtagne rapport, at der er tale om en 
droneflyvning. 

Heller ingen tvivl om, at denne type droner fremover vil forårsage henvendelser til SUFOI om mystiske flyvninger med lysføring ved nattetid. 

4400 Kalundborg 14. februar 2017 

Observatøren skriver i sin henvendelse: 

Tænkte lidt over dette sjove lys på himlen. Så sender det til dig i SUFOI's Fotoafdeling. Måske er det en flyver? Det var midt på himlen. Fra 
jorden og til centrum. 

Sydvest. Blev desværre afbrudt, og tænkte så ikke mere over det. Filmede det tirsdag den 14. februar om eftermiddagen med iPhone 5S. 

På forespørgsel tilføjer observatøren senere: 

Synes lyset stod stille lidt, og bevægede sig så langsomt. Filmen viser det bevæger sig langsomt. Desværre så jeg ikke hvor det forsvandt hen. 
SUFOI's Fotoafdeling modtager samtidig et alm. foto fra observationstidspunktet, hvor lyset dog er trukket ud som en lille lysende streg pga. 
kamerabevægelse under eksponeringen. 

Dato og tidspunkt 


2017 / 2 / 14 I 17 : 3G| : 27 


Udskrift fra planetarieprogrammet Stellarium for observationstidspunktet for den modtagne videooptagelse viser 
den sydvestlige himmel med den stærktlysende planet Venus, som SUFOI's Fotoafdeling er overbevist om er 
forklaringen på observationen. 

Observatøren svarer efterfølgende bl.a.: 

Mange tak for jeres svar. Og spændende det var Venus. Og ja, kunne godt se på billedet, at lyset var trukket ud til en streg pga. bevægelse fra 
min tlf. Der var som I skrev også rigtig mange fly den eftermiddag. Og ja bliver nok snydt lidt af det i forhold til bevægelse af observation. Men 
rigtig dejligt at få klarhed over lyset. 

Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 
i 2018 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give offentligheden seriøs 
information om ufomyten gennem ufo.dk og sekundært at registrere observationer af usædvanlige himmelfænomener. Du kan læse om 
SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk og foretage 
undersøgelser af ufooplevelser. 










Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


Vælg 1 af disse 4 titler: 



Mysteriet om UFO'er 

Bestillingsnr.: B-033 



Project Saucer - Da ufomyten 
blev skabt 
Bestillingsnr.: B-086 

Firestorm 

Bestillingsnr.: B-054 




DOBBELTMÅNER 



Millrwiv<n UFO lit/annsUon 


Dobbeltmåner 

Bestillingsnr.: B-003 

